Raod vaan de Europese Unie - Wikipedia
Raod vaan de Europese Unie
De Raod vaan de Europese Unie (ouch wel Raod of Raod vaan Ministers geneump), neet te verwarre mèt d'n Europese Raod en de Raod vaan Europa, is 'n instèlling vaan de Europese Unie. De Raod oefent same mèt 't Europees Parlemènt de wetgevende mach oet en de begroetingstaak. Daoneve heet heer bepaolde beleidsbepaolende en coördinerende take. De Raod besteit oet 'ne vertegeweurdeger vaan edere EU-lidstaot op ministerieel niveau. Heer besleet meistens mèt gekwalificeerde mierderheid vaan stömme. Meistens is dizze minister de minister vaan boetelandse zake in eige land. De oontmoetingsplaots is ummertouw 't Justus Lipsius-gebouw in Breusel. Op Europees niveau weurt ummertouw eine naom gebruuk veur de Raod, en wel vaan 't Latien, naomelek: Consilium.
De Raod vaan de EU veurt drei hooftake oet:
Heer heet beslissingsbevoogheid
Heer zörg veur de polletiek en ikkenomisch samewèrking tösse de lidstaote
Heer deilt de begroetingstaak mèt 't Europees Parlemènt
In tegestèlling tot 't Parlemènt weurt de Raod neet direk door 't gans Europees volk gekoze, mer indirek door de volker vaan hun eige len gedäörende de nationale verkezinge. Heimèt zörg de EU d'r dus veur tot 't op wetgevend niveau 'n balans gief tösse Europa en natiestaot.
Insjtèllinge van de Europese Unie
Europees Parlemènt | Europese Raod | Raod van de Europese Unie | Europese Kemissie | Europees Hof van Zjustisie (deil vaan 't Hof van Zjustisie van de Europese Unie) | Europese Centraal Bank | Europese Raekenkamer
Europese insjtèllinge die neet ónger de bevoogheid van de EU valle: Raod van Europa | IOMTBM
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Raod_vaan_de_Europese_Unie&oldid=383082"
Dees pazjena is 't lèts verangerd op 10 nov 2015, 18:14.